CELEX: 32017R1944
Language: el
Date: 2017-06-13 00:00:00
Title: Εκτελεστικός κανονισμός (ΕΕ) 2017/1944 της Επιτροπής, της 13ης Ιουνίου 2017, για τον καθορισμό εκτελεστικών τεχνικών προτύπων όσον αφορά τα τυποποιημένα έντυπα, υποδείγματα και διαδικασίες για τη διαδικασία διαβούλευσης μεταξύ των σχετικών αρμόδιων αρχών σε σχέση με την κοινοποίηση μιας σκοπούμενης απόκτησης ειδικής συμμετοχής σε επιχείρηση επενδύσεων, σύμφωνα με τις οδηγίες του Ευρωπαϊκού Κοινοβουλίου και του Συμβουλίου 2004/39/ΕΚ και 2014/65/ΕΕ (Κείμενο που παρουσιάζει ενδιαφέρον για τον ΕΟΧ )

26.10.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 276/12
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1944 ΤΗΣ ΕΠΙΤΡΟΠΉΣ
      της 13ης Ιουνίου 2017
      για τον καθορισμό εκτελεστικών τεχνικών προτύπων όσον αφορά τα τυποποιημένα έντυπα, υποδείγματα και διαδικασίες για τη διαδικασία διαβούλευσης μεταξύ των σχετικών αρμόδιων αρχών σε σχέση με την κοινοποίηση μιας σκοπούμενης απόκτησης ειδικής συμμετοχής σε επιχείρηση επενδύσεων, σύμφωνα με τις οδηγίες του Ευρωπαϊκού Κοινοβουλίου και του Συμβουλίου 2004/39/ΕΚ και 2014/65/ΕΕ
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων, για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου και για την κατάργηση της οδηγίας 93/22/ΕΟΚ του Συμβουλίου (1), και ιδίως το άρθρο 10α παράγραφος 8 έκτο εδάφιο,
      Έχοντας υπόψη την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (2), και ιδίως το άρθρο 12 παράγραφος 9,
      Εκτιμώντας τα ακόλουθα:
      
                  (1)
               
               
                  Είναι σκόπιμο να καθοριστούν κοινά τυποποιημένα έντυπα, υποδείγματα και διαδικασίες για να διασφαλίζεται η ακριβής αξιολόγηση, από τις αρμόδιες αρχές των κρατών μελών, των κοινοποιήσεων μιας σκοπούμενης απόκτησης ή αύξησης ειδικής συμμετοχής σε επιχείρηση επενδύσεων. Στις περιπτώσεις αυτές, οι σχετικές αρμόδιες αρχές θα πρέπει να διαβουλεύονται μεταξύ τους και να ανταλλάσσουν κάθε ουσιώδη ή συναφή πληροφορία.
               
            
                  (2)
               
               
                  Για να διευκολύνεται η μεταξύ τους συνεργασία και να διασφαλίζεται η αποτελεσματικότητα κατά την ανταλλαγή πληροφοριών, οι αρμόδιες αρχές που έχουν οριστεί σύμφωνα με το άρθρο 48 της οδηγίας 2004/39/ΕΚ θα πρέπει να ορίζουν υπευθύνους επικοινωνίας ειδικά για τον σκοπό της διαδικασίας διαβούλευσης, που προβλέπεται στο άρθρο 10 παράγραφος 4 της οδηγίας 2004/39/ΕΚ, και η Ευρωπαϊκή Αρχή Κινητών Αξιών και Αγορών (ΕΑΚΑΑ) θα πρέπει να τηρεί συγκεντρωτικό κατάλογο των εν λόγω υπευθύνων επικοινωνίας.
               
            
                  (3)
               
               
                  Θα πρέπει να καθοριστούν διαδικασίες διαβούλευσης, με σαφείς χρονικούς περιορισμούς, προκειμένου να διασφαλιστεί η έγκαιρη και αποτελεσματική συνεργασία μεταξύ των αρμόδιων αρχών. Μια σαφής διαδικασία συνεργασίας θα πρέπει να περιλαμβάνει προκαταρκτική ειδοποίηση που θα αποστέλλεται από την αιτούσα αρχή στην αρχή στην οποία υποβάλλεται η αίτηση, ώστε να ενημερώνεται η αρχή στην οποία υποβάλλεται η αίτηση για την εν εξελίξει αξιολόγηση.
               
            
                  (4)
               
               
                  Οι διαδικασίες θα πρέπει επίσης να έχουν ως στόχο να διασφαλίζουν ότι οι αρμόδιες αρχές συνεργάζονται και καταβάλλουν προσπάθειες για τη βελτίωση της διαδικασίας, προωθώντας την ανταλλαγή ανατροφοδότησης σχετικά με την ποιότητα και τη συνάφεια των πληροφοριών που λαμβάνονται.
               
            
                  (5)
               
               
                  Οποιαδήποτε ανταλλαγή ή διαβίβαση πληροφοριών μεταξύ αρμόδιων αρχών, άλλων αρχών, οργάνων ή προσώπων θα πρέπει να συνάδει προς τους κανόνες σχετικά με τα δεδομένα προσωπικού χαρακτήρα, όπως αυτοί προβλέπονται στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου (3).
               
            
                  (6)
               
               
                  Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4) ισχύει για την επεξεργασία των δεδομένων προσωπικού χαρακτήρα από την ΕΑΚΑΑ κατά την εφαρμογή του παρόντος κανονισμού.
               
            
                  (7)
               
               
                  Ο παρών κανονισμός βασίζεται στο σχέδιο εκτελεστικών τεχνικών προτύπων που υπέβαλε η ΕΑΚΑΑ στην Επιτροπή.
               
            
                  (8)
               
               
                  Η ΕΑΚΑΑ δεν διεξήγαγε δημόσια διαβούλευση ούτε ανέλυσε τα ενδεχόμενα συναφή κόστη και οφέλη της καθιέρωσης τυποποιημένων εντύπων, υποδειγμάτων και διαδικασιών για τη διαδικασία διαβούλευσης μεταξύ των σχετικών αρμόδιων αρχών, διότι αυτό θεωρήθηκε δυσανάλογο σε σχέση με το πεδίο εφαρμογής και τον αντίκτυπό τους.
               
            
                  (9)
               
               
                  Η οδηγία 2014/65/ΕΕ τέθηκε σε ισχύ στις 2 Ιουλίου 2014. Το άρθρο 12 παράγραφος 9 της οδηγίας 2014/65/ΕΕ αντικαθιστά το άρθρο 10α παράγραφος 8 της οδηγίας 2004/39/ΕΚ και περιλαμβάνει ανάθεση αρμοδιοτήτων στην ΕΑΚΑΑ για την ανάπτυξη εκτελεστικών τεχνικών προτύπων, η οποία είναι πανομοιότυπη με την ανάθεση αρμοδιοτήτων που προβλέπεται στο άρθρο 10α παράγραφος 8 της οδηγίας 2004/39/ΕΚ. Επιπλέον, το περιεχόμενο του άρθρου 10β παράγραφος 4 και του άρθρου 10 παράγραφος 4 της οδηγίας 2004/39/ΕΚ είναι επίσης πανομοιότυπο με το περιεχόμενο του άρθρου 13 παράγραφος 4 και του άρθρου 11 παράγραφος 2 της οδηγίας 2014/65/ΕΕ. Σύμφωνα με το άρθρο 94 πρώτο εδάφιο της οδηγίας 2014/65/ΕΕ, η οδηγία 2004/39/ΕΚ θα καταργηθεί με ισχύ από τις 3 Ιανουαρίου 2017. Η έγκριση των τεχνικών προτύπων από την Επιτροπή, σύμφωνα με το άρθρο 10α παράγραφος 8 της οδηγίας 2004/39/ΕΚ, θα πρέπει επίσης να θεωρείται ότι είναι σύμφωνη με το άρθρο 12 παράγραφος 8 της οδηγίας 2014/65/ΕΕ, με συνέπεια το τεχνικό πρότυπο να συνεχίσει να εφαρμόζεται μετά τις 3 Ιανουαρίου 2018 χωρίς να απαιτείται περαιτέρω τροποποίηση,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Αντικείμενο
      Ο παρών κανονισμός καθορίζει τα τυποποιημένα έντυπα, υποδείγματα και διαδικασίες για την ανταλλαγή πληροφοριών κατά τη διάρκεια της διαδικασίας διαβούλευσης μεταξύ της αρμόδιας αρχής της οντότητας-στόχου («αιτούσα αρχή») και της αρμόδιας αρχής του υποψήφιου αποκτώντος ή μιας οντότητας με άδεια λειτουργίας που είναι είτε θυγατρική του υποψήφιου αποκτώντος είτε ελεγχόμενη από αυτόν («αρχή στην οποία υποβάλλεται η αίτηση»).
      Άρθρο 2
      Ορισμός υπευθύνων επικοινωνίας
      1.   Οι αρμόδιες αρχές που έχουν οριστεί σύμφωνα με το άρθρο 48 της οδηγίας 2004/39/ΕΚ ορίζουν υπευθύνους επικοινωνίας για τους σκοπούς του παρόντος κανονισμού και γνωστοποιούν στην ΕΑΚΑΑ ποια είναι τα πρόσωπα αυτά.
      2.   Η ΕΑΚΑΑ τηρεί και ενημερώνει τον κατάλογο των υπευθύνων επικοινωνίας που έχουν οριστεί, προς χρήση από τις αρμόδιες αρχές, όπως αναφέρεται στην παράγραφο 1.
      Άρθρο 3
      Προκαταρκτική ειδοποίηση
      1.   Η αιτούσα αρχή αποστέλλει προκαταρκτική ειδοποίηση στην αρχή στην οποία υποβάλλεται η αίτηση, εντός τριών εργάσιμων ημερών από την παραλαβή κοινοποίησης από τον υποψήφιο αποκτώντα, σύμφωνα με το άρθρο 10 παράγραφος 3 της οδηγίας 2004/39/ΕΚ.
      2.   Η αιτούσα αρχή αποστέλλει την προκαταρκτική ειδοποίηση συμπληρώνοντας το υπόδειγμα του παραρτήματος I και περιλαμβάνει όλες τις πληροφορίες που προβλέπονται στο εν λόγω παράρτημα.
      Άρθρο 4
      Ειδοποίηση διαβούλευσης
      1.   Η αιτούσα αρχή αποστέλλει ειδοποίηση διαβούλευσης στην αρχή στην οποία υποβάλλεται η αίτηση, το συντομότερο δυνατόν μετά την παραλαβή κοινοποίησης από τον υποψήφιο αποκτώντα, σύμφωνα με το άρθρο 10 παράγραφος 3 της οδηγίας 2004/39/ΕΚ, και το αργότερο εντός 20 εργάσιμων ημερών από την παραλαβή της εν λόγω κοινοποίησης.
      2.   Η αιτούσα αρχή αποστέλλει γραπτώς την ειδοποίηση διαβούλευσης που αναφέρεται στην παράγραφο 1, με επιστολή, φαξ ή ασφαλή ηλεκτρονικά μέσα, και την απευθύνει στον υπεύθυνο επικοινωνίας που έχει οριστεί στην αρχή στην οποία υποβάλλεται η αίτηση, εκτός αν ορίζεται διαφορετικά από την αρχή στην οποία υποβάλλεται η αίτηση στην απάντησή της στην προκαταρκτική ειδοποίηση που αναφέρεται στο άρθρο 3.
      3.   Η αιτούσα αρχή αποστέλλει την ειδοποίηση διαβούλευσης που αναφέρεται στην παράγραφο 1 συμπληρώνοντας το υπόδειγμα του παραρτήματος II, προσδιορίζοντας, ιδίως, ζητήματα σχετικά με την εμπιστευτικότητα των πληροφοριών που μπορούν να ληφθούν από την αιτούσα αρχή και καθορίζοντας τις λεπτομέρειες των σχετικών πληροφοριών που ζητεί η αιτούσα αρχή από την αρχή στην οποία υποβάλλεται η αίτηση.
      Άρθρο 5
      Απόδειξη παραλαβής της ειδοποίησης διαβούλευσης
      Η αρχή στην οποία υποβάλλεται η αίτηση αποστέλλει απόδειξη παραλαβής της ειδοποίησης διαβούλευσης, εντός δύο εργάσιμων ημερών από την παραλαβή της, μαζί με τυχόν πρόσθετα στοιχεία επικοινωνίας του υπευθύνου επικοινωνίας που έχει οριστεί και, εφόσον είναι δυνατόν, την εκτιμώμενη ημερομηνία απάντησης.
      Άρθρο 6
      Απάντηση από την αρχή στην οποία υποβάλλεται η αίτηση
      1.   Η απάντηση σε μια ειδοποίηση διαβούλευσης υποβάλλεται γραπτώς, με επιστολή, φαξ ή ασφαλή ηλεκτρονικά μέσα. Απευθύνεται στους υπευθύνους επικοινωνίας που έχουν οριστεί, εκτός αν ορίζεται διαφορετικά από την αιτούσα αρχή.
      2.   Η αρχή στην οποία υποβάλλεται η αίτηση παρέχει στην αιτούσα αρχή τις ακόλουθες πληροφορίες, το συντομότερο δυνατόν και το αργότερο εντός 20 εργάσιμων ημερών από την παραλαβή της ειδοποίησης διαβούλευσης:
      
                  α)
               
               
                  τις σχετικές πληροφορίες που ζητούνται στην ειδοποίηση διαβούλευσης, συμπεριλαμβανομένων τυχόν απόψεων ή επιφυλάξεων σε σχέση με την απόκτηση συμμετοχής από τον υποψήφιο αποκτώντα·
               
            
                  β)
               
               
                  τυχόν άλλες ουσιώδεις πληροφορίες που μπορεί να επηρεάσουν την αξιολόγηση, με δική της πρωτοβουλία.
               
            3.   Σε περίπτωση που η αρχή στην οποία υποβάλλεται η αίτηση δεν μπορέσει να τηρήσει την προθεσμία που ορίζεται στην παράγραφο 2, ενημερώνει την αιτούσα αρχή για το γεγονός αυτό, αναφέροντας τους λόγους της καθυστέρησης και την εκτιμώμενη ημερομηνία απάντησης. Η αρχή στην οποία υποβάλλεται η αίτηση παρέχει τακτική ενημέρωση σχετικά με την πρόοδο που έχει σημειωθεί ως προς την παροχή των ζητούμενων πληροφοριών.
      4.   Για την παροχή των πληροφοριών σύμφωνα με την παράγραφο 2, η αρχή στην οποία υποβάλλεται η αίτηση χρησιμοποιεί το υπόδειγμα του παραρτήματος III.
      Άρθρο 7
      Διαδικασίες διαβούλευσης
      1.   Η αιτούσα αρχή και η αρχή στην οποία υποβάλλεται η αίτηση επικοινωνούν όσον αφορά την ειδοποίηση διαβούλευσης και την απάντηση, με το πλέον πρόσφορο μέσο από αυτά που προβλέπονται στο άρθρο 4 παράγραφος 2 και στο άρθρο 6 παράγραφος 1, λαμβάνοντας δεόντως υπόψη τα ζητήματα εμπιστευτικότητας, τους χρόνους ανταπόκρισης, τον όγκο του υλικού που πρέπει να κοινοποιηθεί και την ευκολία πρόσβασης της αιτούσας αρχής στις πληροφορίες. Η αιτούσα αρχή ανταποκρίνεται αμέσως σε τυχόν αιτήματα της αρχής στην οποία υποβάλλεται η αίτηση για διευκρινίσεις.
      2.   Σε περίπτωση που οι ζητούμενες πληροφορίες βρίσκονται ή ενδέχεται να βρίσκονται στην κατοχή αρχής του ιδίου κράτους μέλους, άλλης από την αρχή στην οποία υποβάλλεται η αίτηση, η εν λόγω αρχή συγκεντρώνει αμέσως τις πληροφορίες αυτές και τις διαβιβάζει στην αιτούσα αρχή, σύμφωνα με το άρθρο 6.
      3.   Η αρχή στην οποία υποβάλλεται η αίτηση και η αιτούσα αρχή συνεργάζονται για την επίλυση τυχόν διαφορών που ενδέχεται να προκύψουν κατά τη διεκπεραίωση μιας αίτησης, συμπεριλαμβανομένης της επίλυσης τυχόν ζητημάτων κόστους, εάν το κόστος της παροχής της βοήθειας εκτιμάται ότι είναι υπερβολικό για την αρχή στην οποία υποβάλλεται η αίτηση.
      4.   Σε περίπτωση που προκύψουν νέες πληροφορίες ή ανάγκη για περαιτέρω πληροφορίες κατά τη διάρκεια της περιόδου αξιολόγησης, η αιτούσα αρχή και η αρχή στην οποία υποβάλλεται η αίτηση συνεργάζονται ώστε να διασφαλίσουν ότι ανταλλάσσονται όλες οι πρόσθετες συναφείς πληροφορίες σύμφωνα με τον παρόντα κανονισμό.
      5.   Κατά παρέκκλιση από το άρθρο 4 παράγραφος 2 και το άρθρο 6 παράγραφος 1, όταν ανταλλάσσονται πληροφορίες κατά τις τελευταίες 15 εργάσιμες ημέρες πριν από τη λήξη της περιόδου αξιολόγησης που αναφέρεται στο άρθρο 10α παράγραφος 1 δεύτερο εδάφιο της οδηγίας 2004/39/ΕΚ, οι πληροφορίες αυτές μπορούν να παρέχονται προφορικά. Στις περιπτώσεις αυτές, οι εν λόγω πληροφορίες επιβεβαιώνονται στη συνέχεια σύμφωνα με το άρθρο 4 παράγραφος 2 και το άρθρο 6 παράγραφος 1, εκτός αν οι ενδιαφερόμενες αρμόδιες αρχές συμφωνήσουν διαφορετικά.
      6.   Η αρχή στην οποία υποβάλλεται η αίτηση και η αιτούσα αρχή ανταλλάσσουν ανατροφοδότηση σχετικά με το αποτέλεσμα της αξιολόγησης σε σχέση με την οποία πραγματοποιήθηκε η διαβούλευση και, κατά περίπτωση, σχετικά με τη χρησιμότητα των πληροφοριών ή άλλης ληφθείσας συνδρομής ή τυχόν προβλήματα που ανέκυψαν κατά την παροχή της συνδρομής ή των πληροφοριών αυτών.
      Άρθρο 8
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 13 Ιουνίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 145 της 30.4.2004, σ. 1.
      
         (2)  ΕΕ L 173 της 12.6.2014, σ. 349.
      
         (3)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).
      
         (4)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
      
         ΠΑΡΑΡΤΗΜΑ I
         
            Υπόδειγμα προκαταρκτικής ειδοποίησης
         
         [Άρθρο 3 του εκτελεστικού κανονισμού (ΕΕ) 2017/1944 της Επιτροπής]
         Κείμενο της εικόνας
         
            Προκαταρκτική ειδοποίηση
            Αριθμός αναφοράς:
            Ημερομηνία:
            Γενικές πληροφορίες
            ΑΠΟ:
            Κράτος μέλος:
            Αιτούσα αρχή:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Όνομα:
            Τηλ.
            Email:
            ΠΡΟΣ:
            Κράτος μέλος:
            Αρχή στην οποία υποβάλλεται η αίτηση:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Όνομα:
            Τηλ.
            Email:
            Αξιότιμε κύριε / Αξιότιμη κυρία [να συμπληρωθεί το κατάλληλο όνομα]
            Σύμφωνα με το άρθρο 3 του εκτελεστικού κανονισμού (ΕΕ) 2017/1944 της Επιτροπής, της 13ης Ιουνίου 2017, για τον καθορισμό εκτελεστικών τεχνικών προτύπων όσον αφορά τα τυποποιημένα έντυπα, υποδείγματα και διαδικασίες για τη διαδικασία διαβούλευσης μεταξύ των σχετικών αρμόδιων αρχών σε σχέση με την κοινοποίηση μιας σκοπούμενης απόκτησης ειδικής συμμετοχής σε επιχείρηση επενδύσεων, σύμφωνα με τις οδηγίες του Ευρωπαϊκού Κοινοβουλίου και του Συμβουλίου 2004/39/ΕΚ και 2014/65/ΕΕ, αποστέλλεται προκαταρκτική ειδοποίηση σε σχέση με τα ζητήματα που παρατίθενται λεπτομερέστερα κατωτέρω.
            Πληροφορίες σχετικά με τη σκοπούμενη απόκτηση συμμετοχής
            Ταυτότητα του υποψήφιου αποκτώντος:
            [για τα φυσικά πρόσωπα, να συμπεριληφθούν οι πληροφορίες που αναφέρονται στο άρθρο 3 παράγραφος 1 στοιχείο α) του κατ’ εξουσιοδότηση κανονισμού (ΕΕ) 2017/1946 της Επιτροπής, της 11ης Ιουλίου 2017, για τη συμπλήρωση των οδηγιών 2004/39/ΕΚ και 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για έναν εξαντλητικό κατάλογο των πληροφοριών που πρέπει να περιλαμβάνονται από τους υποψήφιους αγοραστές στην κοινοποίηση μιας σκοπούμενης απόκτησης ειδικής συμμετοχής σε επιχείρηση επενδύσεων·για τα νομικά πρόσωπα, να συμπεριληφθούν οι πληροφορίες που αναφέρονται στο άρθρο 3 παράγραφος 2 στοιχείο α) του κατ’ εξουσιοδότηση κανονισμού (ΕΕ) 2017/1946]
         
         Κείμενο της εικόνας
         
            Όνομα της σχετικής οντότητας που έχει λάβει άδεια λειτουργίας (ή των σχετικών οντοτήτων) στο κράτος μέλος της αρχής στην οποία υποβάλλεται η αίτηση και σχέση με τον υποψήφιο αποκτώντα:
            [σε περίπτωση που ο υποψήφιος αποκτών είναι οντότητα που έχει λάβει άδεια λειτουργίας, όπως αναφέρεται στο άρθρο 10 παράγραφος 4 στοιχείο α) της οδηγίας 2004/39/ΕΚ, αρκεί το όνομα του υποψήφιου αποκτώντος. Σε περίπτωση που ο υποψήφιος αποκτών εμπίπτει σε μία από τις κατηγορίες που ορίζονται στο άρθρο 10 παράγραφος 4 στοιχείο β) ή γ) της οδηγίας 2004/39/ΕΚ, είναι επίσης αναγκαίο να εξηγηθεί η σχέση του υποψήφιου αποκτώντος με τη σχετική οντότητα που έχει λάβει άδεια λειτουργίας και είναι εγκατεστημένη στο κράτος μέλος της αρχής στην οποία υποβάλλεται η αίτηση]
            Ταυτότητα της οντότητας-στόχου:
            [να συμπληρωθούν οι πληροφορίες που αναφέρονται στο άρθρο 7 στοιχείο α) του κατ’ εξουσιοδότηση κανονισμού (ΕΕ) 2017/1946 της Επιτροπής, της 11ης Ιουλίου 2017, για τη συμπλήρωση των οδηγιών 2004/39/ΕΚ και 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για έναν εξαντλητικό κατάλογο των πληροφοριών που πρέπει να περιλαμβάνονται από τους υποψήφιους αγοραστές στην κοινοποίηση μιας σκοπούμενης απόκτησης ειδικής συμμετοχής σε επιχείρηση επενδύσεων]
            Ύψος της τρέχουσας και της σκοπούμενης συμμετοχής του υποψήφιου αποκτώντος στην οντότητα-στόχο:
            [να συμπληρωθούν οι πληροφορίες που αναφέρονται στο άρθρο 7 στοιχείο γ) σημεία i), ii) και iii) του κατ’ εξουσιοδότηση κανονισμού (ΕΕ) 2017/1946 της Επιτροπής, της 11ης Ιουλίου 2017, για τη συμπλήρωση των οδηγιών 2004/39/ΕΚ και 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για έναν εξαντλητικό κατάλογο των πληροφοριών που πρέπει να περιλαμβάνονται από τους υποψήφιους αγοραστές στην κοινοποίηση μιας σκοπούμενης απόκτησης ειδικής συμμετοχής σε επιχείρηση επενδύσεων]
            Επισημαίνεται ότι η διαδικασία αξιολόγησης (*) θα λήξει στις [να συμπληρωθεί η ημερομηνία]. Θα κοινοποιήσουμε στη συνέχεια την ειδοποίηση διαβούλευσης, η οποία θα περιέχει όλες τις ουσιώδεις πληροφορίες για τη σκοπούμενη απόκτηση συμμετοχής και θα περιλαμβάνει κάθε συναφή πληροφορία που θα θέλαμε να λάβουμε. Ωστόσο, στο μεταξύ, αν διαθέτετε τυχόν ουσιώδεις πληροφορίες σε σχέση με την απόκτηση συμμετοχής ή αν θέλετε να εκφράσετε τυχόν απόψεις ή επιφυλάξεις, σας παρακαλούμε να μας τις διαβιβάσετε, το συντομότερο δυνατόν και το αργότερο εντός 20 εργάσιμων ημερών από την παραλαβή της ειδοποίησης διαβούλευσης που θα ακολουθήσει την παρούσα προκαταρκτική ειδοποίηση.
            (*) Σύμφωνα με το άρθρο 10α παράγραφος 1 δεύτερο εδάφιο της οδηγίας 2004/39/ΕΚ.
            Με εκτίμηση,
            [υπογραφή]
         
      
      
         ΠΑΡΑΡΤΗΜΑ II
         
            Υπόδειγμα ειδοποίησης διαβούλευσης
         
         [Άρθρο 4 του εκτελεστικού κανονισμού (ΕΕ) 2017/1944 της Επιτροπής]
         Κείμενο της εικόνας
         
            Ειδοποίηση διαβούλευσης
            Αριθμός αναφοράς:
            Ημερομηνία:
            Γενικές πληροφορίες
            ΑΠΟ:
            Κράτος μέλος:
            Αιτούσα αρχή:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Όνομα:
            Τηλ.
            Email:
            ΠΡΟΣ:
            Κράτος μέλος:
            Αρχή στην οποία υποβάλλεται η αίτηση:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Όνομα:
            Τηλ.
            Email:
            Αξιότιμε κύριε / Αξιότιμη κυρία [να συμπληρωθεί το κατάλληλο όνομα]
            Σύμφωνα με το άρθρο 4 του εκτελεστικού κανονισμού (ΕΕ) 2017/1944 της Επιτροπής, της 13ης Ιουνίου 2017, για τον καθορισμό εκτελεστικών τεχνικών προτύπων όσον αφορά τα τυποποιημένα έντυπα, υποδείγματα και διαδικασίες για τη διαδικασία διαβούλευσης μεταξύ των σχετικών αρμόδιων αρχών σε σχέση με την κοινοποίηση μιας σκοπούμενης απόκτησης ειδικής συμμετοχής σε επιχείρηση επενδύσεων, σύμφωνα με τις οδηγίες του Ευρωπαϊκού Κοινοβουλίου και του Συμβουλίου 2004/39/ΕΚ και 2014/65/ΕΕ, αποστέλλεται ειδοποίηση διαβούλευσης σε σχέση με τα ζητήματα που παρατίθενται λεπτομερέστερα κατωτέρω.
            Επισημαίνεται ότι η διαδικασία αξιολόγησης (*) θα λήξει στις [να συμπληρωθεί η ημερομηνία] και, ως εκ τούτου, σας παρακαλούμε να μας διαβιβάσετε τις ζητούμενες πληροφορίες και τυχόν άλλες συναφείς και ουσιώδεις πληροφορίες εντός [20 εργάσιμων ημερών από την παραλαβή της παρούσας επιστολής] ή, εάν αυτό δεν είναι δυνατόν, μια ένδειξη σχετικά με το πότε αναμένετε να μπορέσετε να παράσχετε τη συνδρομή που ζητείται, λαμβάνοντας υπόψη την προαναφερθείσα προθεσμία για τη διαδικασία αξιολόγησης.
            (*) Σύμφωνα με το άρθρο 10α παράγραφος 1 δεύτερο εδάφιο της οδηγίας 2004/39/ΕΚ.
         
         Κείμενο της εικόνας
         
            Πληροφορίες σχετικά με τη σκοπούμενη απόκτηση συμμετοχής
            Αντικείμενο
            [παραθέστε τις πληροφορίες αυτές εδώ ή αναφέρετε τα σχετικά παραρτήματα που περιέχουν τις πληροφορίες]
            Λεπτομερή στοιχεία σχετικά με τη σκοπούμενη απόκτηση συμμετοχής
            [παραθέστε τις πληροφορίες αυτές εδώ ή αναφέρετε τα σχετικά παραρτήματα που περιέχουν τις πληροφορίες]
            Λεπτομερή στοιχεία για τυχόν άλλες συμμετέχουσες εποπτικές αρχές
            [παραθέστε τις πληροφορίες αυτές εδώ ή αναφέρετε τα σχετικά παραρτήματα που περιέχουν τις πληροφορίες]
            Σε συνέχεια
            [κατά περίπτωση, να συμπληρωθούν τα λεπτομερή στοιχεία της προηγούμενης αίτησης, ώστε να είναι δυνατός ο εντοπισμός της]
            Είδος της αίτησης συνδρομής
            Ζητούμενες πληροφορίες [κατά περίπτωση]:
            [να προστεθεί λεπτομερής περιγραφή των συγκεκριμένων πληροφοριών που ζητούνται, συμπεριλαμβανομένων τυχόν σχετικών εγγράφων που ζητούνται, μαζί με τους λόγους για τους οποίους θα είναι χρήσιμες οι εν λόγω πληροφορίες. Για παράδειγμα:
            — Η μετοχική δομή του υποψήφιου αποκτώντος ή της σχετικής οντότητας που έχει λάβει άδεια λειτουργίας και τα κύρια χαρακτηριστικά των μετόχων.
            — Η πιο πρόσφατη αξιολόγηση της καταλληλότητας (ικανότητας και εντιμότητας) του υποψήφιου αποκτώντος ή της σχετικής οντότητας που έχει λάβει άδεια λειτουργίας.
            — Η πιο πρόσφατη αξιολόγηση της οικονομικής ευρωστίας του υποψήφιου αποκτώντος ή της σχετικής οντότητας που έχει λάβει άδεια λειτουργίας, μαζί με τις αντίστοιχες εκθέσεις δημόσιου ή εξωτερικού ελέγχου (κατά περίπτωση).
            — Η πιο πρόσφατη αξιολόγηση, από την αρχή στην οποία υποβάλλεται η αίτηση, της ποιότητας της διοικητικής δομής του υποψήφιου αποκτώντος ή της σχετικής οντότητας που έχει λάβει άδεια λειτουργίας, καθώς και των οικείων διοικητικών και λογιστικών διαδικασιών, των συστημάτων εσωτερικού ελέγχου, της εταιρικής διακυβέρνησης, της δομής του ομίλου κ.λπ.]
            Πρόσθετες πληροφορίες που παρασχέθηκαν από την αιτούσα αρχή.
            [Αναφέρετε αν η αιτούσα αρχή επικοινωνεί ή θα επικοινωνήσει με τυχόν άλλη αρχή ή υπηρεσία επιβολής του νόμου στο κράτος μέλος της αρχής στην οποία υποβάλλεται η αίτηση σε σχέση με το αντικείμενο της αίτησης ή με οποιαδήποτε άλλη αρχή για την οποία η αιτούσα αρχή γνωρίζει ότι ενδιαφέρεται ιδιαίτερα για το αντικείμενο της αίτησης]
            Με εκτίμηση,
            [υπογραφή]
         
      
      
         ΠΑΡΑΡΤΗΜΑ III
         
            Υπόδειγμα απάντησης από την αρχή στην οποία υποβάλλεται η αίτηση
         
         [Άρθρο 6 του εκτελεστικού κανονισμού (ΕΕ) 2017/1944 της Επιτροπής]
         Κείμενο της εικόνας
         
            Απάντηση από την αρχή στην οποία υποβάλλεται η αίτηση
            Αριθμός αναφοράς:
            Ημερομηνία:
            Γενικές πληροφορίες
            ΑΠΟ:
            Κράτος μέλος:
            Αρχή στην οποία υποβάλλεται η αίτηση:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Όνομα:
            Τηλ.
            Email:
            ΠΡΟΣ:
            Κράτος μέλος:
            Αιτούσα αρχή:
            Επίσημη διεύθυνση:
            (Στοιχεία επικοινωνίας του υπευθύνου επικοινωνίας που έχει οριστεί)
            Όνομα:
            Τηλ.
            Email:
            Αξιότιμε κύριε/Αξιότιμη κυρία [να συμπληρωθεί το κατάλληλο όνομα]
            Σύμφωνα με το άρθρο 6 του εκτελεστικού κανονισμού (ΕΕ) 2017/1944 της Επιτροπής, της 13ης Ιουνίου 2017, για τον καθορισμό εκτελεστικών τεχνικών προτύπων όσον αφορά τα τυποποιημένα έντυπα, υποδείγματα και διαδικασίες για τη διαδικασία διαβούλευσης μεταξύ των σχετικών αρμόδιων αρχών σε σχέση με την κοινοποίηση μιας σκοπούμενης απόκτησης ειδικής συμμετοχής σε επιχείρηση επενδύσεων, σύμφωνα με τις οδηγίες του Ευρωπαϊκού Κοινοβουλίου και του Συμβουλίου 2004/39/ΕΚ και 2014/65/ΕΕ, έχουμε εξετάσει την ειδοποίηση διαβούλευσης που αποστείλατε στις [ηη.μμ.εεεε], με αριθμό αναφοράς [να συμπληρωθεί ο αριθμός αναφοράς].
            Κατά περίπτωση, εξηγήστε τυχόν αμφιβολίες που έχετε σχετικά με τις ακριβείς πληροφορίες που ζητούνται ή με οποιαδήποτε άλλη πτυχή της παρούσας αξιολόγησης:
         
         Κείμενο της εικόνας
         
            Εάν οι ζητούμενες πληροφορίες έχουν συγκεντρωθεί, παραθέστε τις εδώ ή εξηγήστε πώς θα παρασχεθούν ή αναφέρετε τα σχετικά παραρτήματα που περιέχουν τις ζητούμενες πληροφορίες:
            Εάν υπάρχουν τυχόν άλλες συναφείς ή ουσιώδεις πληροφορίες, παραθέστε τις εδώ ή εξηγήστε πώς θα παρασχεθούν ή αναφέρετε τα σχετικά παραρτήματα που περιέχουν τις εν λόγω πληροφορίες:
            Αναφέρετε, με δική σας πρωτοβουλία, τυχόν ουσιώδεις πληροφορίες που θα μπορούσαν να επηρεάσουν ουσιαστικά την αξιολόγηση, όπως τη δομή του ομίλου ή τις πιο πρόσφατες αξιολογήσεις της οικονομικής ευρωστίας του υποψήφιου αποκτώντος ή της σχετικής οντότητας που έχει λάβει άδεια λειτουργίας.
            Με εκτίμηση,
            [υπογραφή]